ดีเดย์! BGRIM เดินเครื่อง COD โรงไฟฟ้า “ABPR 5” กำลังผลิต 133MW ลุยขาย กฟผ.ยาว 25 ปี
ดีเดย์! BGRIM เดินเครื่อง COD โรงไฟฟ้า “ABPR 5” กำลังผลิต 133MW ลุยขาย กฟผ.ยาว 25 ปี
1 ต.ค. 2561

บริษัท บี.กริม เพาเวอร์ จำกัด (มหาชน) หรือ BGRIM แจ้งข้อมูลผ่านระบบสารสนเทศตลาดหลักทรัพย์แห่งประเทศไทย ว่า โครงการโรงไฟฟ้าอมตะ บี.กริม เพาเวอร์ (ระยอง) 5 (“ABPR 5”) ซึ่งเป็นบริษัทย่อยของ BGRIM ได้ จำหน่ายไฟฟ้าเชิงพาณิชย์ (COD) ให้กับการไฟฟ้าฝ่ายผลิตแห่งประเทศไทยในวันที่ 1 ตุลาคม 2561
โดย ABPR 5 กำลังการผลิตติดตั้ง 133 เมกะวัตต์ (MW) ตั้งอยู่ที่นิคมอุตสาหกรรมอมตะซิตี้จังหวัดระยอง ได้จำหน่ายไฟฟ้าเชิงพาณิชย์ให้กับการไฟฟ้าฝ่ายผลิตแห่งประเทศไทยตามสัญญาซื้อขายไฟฟ้าประเภทผู้ผลิตไฟฟ้ารายเล็ก (SPP) เป็นระยะเวลา 25 ปี ซึ่งวันเริ่มต้นซื้อขายไฟฟ้า (COD) ดังกล่าวเป็นไปตามกำหนดระยะเวลาที่ระบุไว้ในสัญญาซื้อขายไฟฟ้าและต้นทุนการ ก่อสร้างเป็นไปตามที่กำหนดไว้กับธนาคารผู้ให้สินเชื่อ
ทั้งนี้ ABPR 5 เป็นโครงการโรงไฟฟ้าพลังความร้อนร่วมที่จำหน่ายไฟฟ้าเชิงพาณิชย์โครงการที่ 3 จากโครงการโรงไฟฟ้า พลังความร้อนร่วมที่เปิดดำเนินการเชิงพาณิชย์ในปี 2561 ซึ่งโครงการโรงไฟฟ้าทั้ง 3 โครงการดังกล่าว มีกำลังการผลิตรวม 399 เมกะวัตต์ โดย ABPR 5 นับเป็นโครงการโรงไฟฟ้าพลังความร้อนร่วม โครงการที่ 5 ในนิคมอุตสาหกรรมอมตะซิตี้ (ระยอง)